La organización esixe soluciones pa que’l casu de Raúl Alonso -que nun pudo presentar el so TFG n’asturianu- seya la cabera discriminación llingüística na Universidád’Uviéu y presenta una montonera de propuestes pa normalizar l’idioma dientro la Universidá
#000002
Iniciativa pol Asturianu reclama a los candidatos al rectoráu de la Universidá d’Uviéu compromisos concretos pa cola llingua asturiana. La istitución académica cellebra’l viniente 12 de febreru la votación pa escoyer al nuevu rector. La organización quier que los dos candidatos qu’opten al cargu, Santiago García Granda ya Ignacio Villaverde, s’involucren pa peracabar coles situaciones de discriminación llingüística na universidá asturiana. D’esta manera, la organización reclama, como un primer pasu, que se lleve a términu la puesta en marcha d’una oficina de normalización con personal propiu dientro del organismu universitariu, tal y como ta previsto y s’alcordó en payares de 2019 cola Dirección Xeneral de Política Llingüística.
#000003
Con estes propuestes, Iniciativa pol Asturianu quier que la Universidá d’Uviéu se convierta nun referente de la normalización llingüística y ponga fin a la discriminación que sufren los estudiantes que quiere usar l’asturianu nesta etapa académica. A mediaos d’ochobre del añu pasáu, la organización denunció que Raúl Alonso, un estudiante del Grau d’Historia que decidió escoyer l’asturianu como llingua pa entregar y defender el so TFG, pero nun pudo facelo porque dende l’alministración de la institución universitaria se-y negó esi drechu.
#000005
Tagselleiciones UniversidáIniciativa pol asturianuunioviUniversidá d'Uviéu
#000008